CELEX: 32007R0721
Language: lv
Date: 2007-06-25 00:00:00
Title: Komisijas Regula (EK) Nr. 721/2007 ( 2007. gada 25. jūnijs ), ar kuru saistībā ar Bulgārijas un Rumānijas pievienošanos Eiropas Savienībai izdara pielāgojumus Regulā (EK) Nr. 884/2006, ar ko nosaka sīki izstrādātus piemērošanas noteikumus Padomes Regulai (EK) Nr. 1290/2005 attiecībā uz intervences krājumu glabāšanas pasākumu finansēšanu, ko veic Eiropas Lauksaimniecības garantiju fonds (ELGF), un intervences krājumu glabāšanas darbību iegrāmatošanu, ko īsteno dalībvalstu maksājumu aģentūras

26.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 164/4
            
         
      KOMISIJAS REGULA (EK) Nr. 721/2007
   (2007. gada 25. jūnijs),
   ar kuru saistībā ar Bulgārijas un Rumānijas pievienošanos Eiropas Savienībai izdara pielāgojumus Regulā (EK) Nr. 884/2006, ar ko nosaka sīki izstrādātus piemērošanas noteikumus Padomes Regulai (EK) Nr. 1290/2005 attiecībā uz intervences krājumu glabāšanas pasākumu finansēšanu, ko veic Eiropas Lauksaimniecības garantiju fonds (ELGF), un intervences krājumu glabāšanas darbību iegrāmatošanu, ko īsteno dalībvalstu maksājumu aģentūras
   EIROPAS KOPIENU KOMISIJA,
   ņemot vērā Bulgārijas Republikas un Rumānijas Pievienošanās līgumu,
   ņemot vērā Bulgārijas Republikas un Rumānijas Pievienošanās aktu, un jo īpaši tā 56. pantu,
   tā kā:
   
               (1)
            
            
               Saistībā ar Bulgārijas un Rumānijas pievienošanos Eiropas Savienībai ir nepieciešams veikt dažus tehniskus grozījumus Komisijas Regulas (EK) Nr. 884/2006 (1) IV un VI pielikumā.
            
         
               (2)
            
            
               Ir jānosaka Regulas (EK) Nr. 884/2006 IV pielikuma I daļas 2. punktā minētās atsauces procentu likmes, kas ir nepieciešamas, lai attiecībā uz Bulgāriju un Rumāniju aprēķinātu finansiālo izmaksu summu, kura jāatmaksā attiecīgajām dalībvalstīm par to intervences krājumu glabāšanas darbībām, kā arī ir jānosaka 2007. gada atsauces periods Bulgārijai un Rumānijai, kas nepieciešams, lai aprēķinātu standarta izmaksas, kas jāatmaksā attiecīgajām dalībvalstīm par to intervences krājumu glabāšanas darbībām 2008. budžeta gadā.
            
         
               (3)
            
            
               Tāpēc attiecīgi jāgroza Regula (EK) Nr. 884/2006,
            
         IR PIEŅĒMUSI ŠO REGULU.
   1. pants
   Regulu (EK) Nr. 884/2006 groza šādi:
   
               1)
            
            
               Regulas IV pielikuma papildinājumu aizstāj ar šīs regulas I pielikumu.
            
         
               2)
            
            
               Regulas VI pielikuma I daļas 1. punktu aizstāj ar šīs regulas II pielikumu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 25. jūnijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 171, 23.6.2006., 35. lpp.
   
      I PIELIKUMS
      
         
            “Papildinājums
            IV pielikumā minētās atsauces procentu likmes
            
                        1.
                     
                     
                        Bulgārija
                        
                           Sofijas starpbanku aizņēmumu procentu likme trīs mēnešos (SOFIBOR)
                        
                     
                  
                        2.
                     
                     
                        Čehija
                        
                           Prāgas starpbanku aizņēmumu procentu likme trīs mēnešos (PRIBOR)
                        
                     
                  
                        3.
                     
                     
                        Dānija
                        
                           Kopenhāgenas starpbanku aizņēmumu procentu likme trīs mēnešos (CIBOR)
                        
                     
                  
                        4.
                     
                     
                        Igaunija
                        
                           Tallinas starpbanku aizņēmumu procentu likme trīs mēnešos (TALIBOR)
                        
                     
                  
                        5.
                     
                     
                        Kipra
                        
                           Nikosijas starpbanku aizņēmumu procentu likme trīs mēnešos (NIBOR)
                        
                     
                  
                        6.
                     
                     
                        Latvija
                        
                           Rīgas starpbanku aizņēmumu procentu likme trīs mēnešos (RIGIBOR)
                        
                     
                  
                        7.
                     
                     
                        Lietuva
                        
                           Viļņas starpbanku aizņēmumu procentu likme trīs mēnešos (VILIBOR)
                        
                     
                  
                        8.
                     
                     
                        Ungārija
                        
                           Budapeštas starpbanku aizņēmumu procentu likme trīs mēnešos (BUBOR)
                        
                     
                  
                        9.
                     
                     
                        Malta
                        
                           Maltas starpbanku aizņēmumu procentu likme trīs mēnešos (MIBOR)
                        
                     
                  
                        10.
                     
                     
                        Polija
                        
                           Varšavas starpbanku aizņēmumu procentu likme trīs mēnešos (WIBOR)
                        
                     
                  
                        11.
                     
                     
                        Rumānija
                        
                           Bukarestes starpbanku aizņēmumu procentu likme trīs mēnešos (BUBOR)
                        
                     
                  
                        12.
                     
                     
                        Slovēnija
                        
                           Slovēnijas starpbanku aizņēmumu procentu likme trīs mēnešos (SITIBOR)
                        
                     
                  
                        13.
                     
                     
                        Slovākija
                        
                           Bratislavas starpbanku aizņēmumu procentu likme trīs mēnešos (BRIBOR)
                        
                     
                  
                        14.
                     
                     
                        Zviedrija
                        
                           Stokholmas starpbanku aizņēmumu procentu likme trīs mēnešos (STIBOR)
                        
                     
                  
                        15.
                     
                     
                        Apvienotā Karaliste
                        
                           Londonas starpbanku aizņēmumu procentu likme trīs mēnešos (LIBOR)
                        
                     
                  
                        16.
                     
                     
                        Pārējās dalībvalstīs
                        
                           Euro starpbanku aizņēmumu procentu likme trīs mēnešos (EURIBOR)”
                     
                  
      
   
   
      II PIELIKUMS
      
         
                     “1.
                  
                  
                     Visai Kopienai vienādas standarta summas attiecībā uz katru produktu nosaka, pamatojoties uz zemākajām faktiskajām izmaksām, kas konstatētas atsauces perioda laikā no n gada 1. oktobra līdz nākamā gada 30. aprīlim. 2008. budžeta gadam atsauces periods Bulgārijai un Rumānijai sākas 2007. gada 1. janvārī un beidzas 2007. gada 30. aprīlī.”